Теодор Фонтане
Никакви възхвали не търси…

Превод от немски: Пенчо Симов, —

chitanka.info

Никакви възхвали не търси,

почестите нямат диря;

туй, което ще те възвиси,

трябва в теб да се намира.

И ако у тебе не трепти

гордо чувство във гърдите,

няма да добиеш полза ти

от шума и от хвалбите.

Знаеш, че суетните ламтят

за похвали и украси —

ала ти оставай всеки път

доблестен пред съвестта си.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.